Boedelbeplanning en testamente - Sonja Steenkamp Accountants / Rekenmeesters
Eric Rosendorff Laan 15 - Fichardtpark - Bloemfontein - 9301
051 522 0469
Ma. - Do.: 7h30 - 16h00 Vr.: 7h30 - 13h00
BOEDEL BEPLANNING EN TESTAMENTE
Weet u waar u Testament is? Het u na u egskeiding ‘n nuwe testament opgestel? Het u al ‘n volledige boedelbeplanning laat doen?
Met die jaar wat nou vinnig einde se kant toe staan, is u testament seker die laasste saak waaraan mense nou wil dink. Tog kan ‘n tydjie wat jy nou hieraan spandeer werklik die lewe vir u erfgename aansienlik vergemaklik. Moenie ‘n leeftyd aan jou boedel bou en dan nie tyd en geld spandeer om jou testament profesioneel te laat opstel en boedelbeplanning te doen nie.
Dit is belangrik om te bepaal of u wense prakties uitvoerbaar is en of daar genoegsame kontant gaan wees om die beredderingsproses af te handel. Die eerste en belangrikste aspek is om ‘n eksekuteur aan te stel.
Wanneer u oorweeg wie die persoon moet wees, moet u die volgende oorweeg:
– Ken die persoon die familie en die testeur/-trise se situasie.
– Het die persoon ondervinding om ‘n boedel te beredde. Dit help nie u stel u eggenoot/-note aan en die persoon het geen ondervinding nie. Tydens ‘n rouproses neem persone gewoonlik nie die beste besluite nie en daarom is my advies om die persoon die tyd te gee om te rou, sonder om hierdie groot verantwoordelikheid te dra.
– Vertrou u die persoon, dat hy/sy u wense en wil sal uitvoer en die boedel so gou as moontlik sal afhandel om sodoende die finansiële bekommernisse van die erfgenename te beperk.
Tweedens is dit belangrik om boedelbeplanning te doen. Onthou boedelbeplanning is skuiwe wat jy doen terwyl jy nog leef, om sodoende boedelbelasting en bereddering van boedel te vergemaklik en so koste effektief moontlik te doen. Jy moet ook met die beplanning voorsiening maak vir jou aftrede. Die volgende sake moet hier oorweeg word:
– Besit u ‘n besigheid? Maak seker u bemaak die besigheid aan iemand wat die kennis en belangstelling het om die besigheid winsgewend te bedryf. Onthou as u bekwame sleutelpersoneel indiens het, moet u ook hierna kyk. Die persone gaan vinnig deur die kompetisie opgeraap word na u afsterwe, wat dan beteken dat die besigheid moontlik gaan sluit. Indien u erfgename nie die besigheid sal kan voortsit nie, oorweeg dit om koop- en verkoop polisse uit te neem op sleutelpersoneel se naam, sodat so ‘n persoon die besigheid kan oorneem en die opbrengs van die polis aan u erfgenaam betaal word.
– U ken u familie, u weet wie gaan saam kan werk in besigheid en wie nie. Sorg dat u besluite familie harmonie sal meebring.
– Verder moet daar ook gekyk word na
o Bate beskerming
o Likwiditeit van die boedel ,maw is daar genoegsame kontant in boedel om die oordrag van vaste eiendom te doen
o Beheer versus buigbaarheid. Dit beteken dat jy nooit 100% beheer van jou bates weggee (gee bv bates vir Trust) net om belasting te spaar nie, betaal dan eerder die belasting.
o Neem ook kapitaalwins en ander belastings in ag, sodat genoegsame kontant beskikbaar is.
Derdens moet daar na die volgende sake gekyk word in die testament:
– Moenie uit die graf uit probeer regeer nie, dit plaas onnodig spanning op erfgename
– Benoem voogde vir minderjarige kinders
– Indien moontlik, bly weg van vruggebruik
– Moenie ‘n vaste eiendom aan meer as een persoon laat vererf nie, dit is beter om die eiendom dan aan ‘n trust te bemaak met erfgename as begunstigdes.
– Maak seker jou testament is geldig. Indien die testament ongeldig is, sal jy intestate sterf
– As daar spesifieke wense is byvoorbeeld waar u organe geskenk moet word, meld dit in die testament.
Onthou ook om u eksekuteur te raadpleeg oor ‘n “lewende testament”, waarin u wense bepaal indien u in toekoms byvoorbeeld in ‘n situasie sal verkeer waar u onbevoeg is om besluite te neem.
Ter afsluiting onthou elke testament behoort jaarliks hersien word
Bydrae gelewer deur: Sonja Steenkamp, Professionele Rekenmeester SA, Professionle Belastingpraktisyn SA
Hierdie artikel is ‘n algemene inligtingsblad en moenie as professionele advies beskou word nie. Ons aanvaar geen verantwoordelikheid vir enige foute, verlies of skade as gevolg van die gebruik van die inligting vervat in die artikel nie. Kontak ons kantore vir konsultasie indien u gespesialiseerde advies benodig.
Lees ons nuutste artikels
Due date for annual employer reconciliation
Praktiese implikasies ten opsigte van BTW koers verhoging vir besighede
Injury-on-duty and occupational disease compensation
Changes with regards to the Workmen’s Compensation Fund – RMA
Wysigings ten opsigte van Vergoedingskommissaris - COIDA
Testaments and estate planning
Boedelbeplanning en testamente
Frustration on SARS refunds and reviews
Possible cash flow problems in your business
Moontlike kontantvloei probleme in besighede
Which medical deductions are available for individuals?
Watter mediese aftrekkings is beskikbaar vir individue?
Preparation for visits from the Department Of Labour
Voorbereiding vir Departement Van Arbeid ondersoeke by u besigheid
Tydsbeperkings: Die gevare om tyd te probeer wen
Januarie 2016 Voorlopige Belasting Nuusbrief
January 2016 Provisional Tax Newsletter
JAARLIKSE SLUITING VAN ONS KANTORE
’n Belastingperspektief op waardasies
Die gevare van ‘n Debiet leningsrekening in jou maatskappy of BK
Sonja Steenkamp Rekenmeesters Spanbou
Indiening van jaarlikse opgawes by CIPC
VAT requirements by law regarding invoices for input and output
Belastingimplikasies ten opsigte van mediese uitgawes
Sonja Steenkamp Rekenmeesters / Accountants
051 522 0469;
15 Eric Rosendorff Laan / Avenue | Fichardtpark | Bloemfontein | 9301
August 14, 2018by SSRP0
August 2, 2018by SSRP0
May 21, 2018by SSRP0
Trotse lede van
© 2019 Sonja Steenkamp Accountants. All Rights Reserved. | Website design and maintenance www.zpr.co.za